CELEX: 32018D1876
Language: el
Date: 2018-11-29 00:00:00
Title: Εκτελεστική απόφαση (ΕΕ) 2018/1876 της Επιτροπής, της 29ης Νοεμβρίου 2018, για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt προς χρήση σε ελαφρά επαγγελματικά οχήματα με συμβατικό κινητήρα καύσης, ως καινοτόμου τεχνολογίας για τη μείωση των εκπομπών CO2 από ελαφρά επαγγελματικά οχήματα, δυνάμει του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (Κείμενο που παρουσιάζει ενδιαφέρον για τον ΕΟΧ)

30.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 306/53
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2018/1876 ΤΗΣ ΕΠΙΤΡΟΠΗΣ
         της 29ης Νοεμβρίου 2018
         για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt προς χρήση σε ελαφρά επαγγελματικά οχήματα με συμβατικό κινητήρα καύσης, ως καινοτόμου τεχνολογίας για τη μείωση των εκπομπών CO2 από ελαφρά επαγγελματικά οχήματα, δυνάμει του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου, της 11ης Μαΐου 2011, σχετικά με τα πρότυπα επιδόσεων για τις εκπομπές από τα καινούργια ελαφρά επαγγελματικά οχήματα όσον αφορά τις εκπομπές, στο πλαίσιο της ολοκληρωμένης προσέγγισης της Ένωσης για τη μείωση των εκπομπών CO2 από ελαφρά οχήματα (1), και ιδίως το άρθρο 12 παράγραφος 4,
         Εκτιμώντας τα ακόλουθα:
         
                     (1)
                  
                  
                     Στις 22 Δεκεμβρίου 2017, ο προμηθευτής Mitsubishi Electric Corporation (MELCO), τον οποίο αντιπροσωπεύει στην Ένωση η εταιρεία MELCO Electric Automotive Europe BV, υπέβαλε αίτηση για την έγκριση του εναλλάκτη MELCO GXi για οχήματα της κατηγορίας N1 ως οικολογικής καινοτομίας. Η αίτηση αξιολογήθηκε σύμφωνα με το άρθρο 12 του κανονισμού (ΕΕ) αριθ. 510/2011 και τον εκτελεστικό κανονισμό (ΕΕ) αριθ. 427/2014 της Επιτροπής (2).
                  
               
                     (2)
                  
                  
                     Τα στοιχεία που παρέχονται στην αίτηση αποδεικνύουν ότι πληρούνται οι όροι και τα κριτήρια που αναφέρονται στο άρθρο 12 του κανονισμού (ΕΕ) αριθ. 510/2011 και στα άρθρα 2 και 4 του εκτελεστικού κανονισμού (ΕΕ) αριθ. 427/2014. Κατά συνέπεια, ο εναλλάκτης MELCO GXi σε οχήματα της κατηγορίας N1 θα πρέπει να εγκριθεί ως οικολογική καινοτομία
                  
               
                     (3)
                  
                  
                     Με τις εκτελεστικές αποφάσεις 2013/341/ΕΕ (3), 2014/465/ΕΕ (4), (ΕΕ) 2015/158 (5), (ΕΕ) 2015/295 (6), (ΕΕ) 2015/2280 (7) και (ΕΕ) 2016/588 (8), η Επιτροπή ενέκρινε έξι αιτήσεις που αφορούν τεχνολογίες οι οποίες συμβάλλουν στη βελτίωση της απόδοσης των εναλλακτών για οχήματα της κατηγορίας M1. Με βάση την πείρα που αποκτήθηκε από την αξιολόγηση των εν λόγω αιτήσεων, καθώς και τα στοιχεία που περιέχονται στην αίτηση της MELCO Electric Automotive Europe BV στην οποία βασίζεται η παρούσα απόφαση, αποδείχθηκε ικανοποιητικά και αδιαμφισβήτητα ότι ο εναλλάκτης MELCO GXi για οχήματα της κατηγορίας N1, ο οποίος είναι εναλλάκτης 12 volt (12 V) με ελάχιστη απόδοση που κυμαίνεται, ανάλογα με το σύστημα μετάδοσης κίνησης, από 73,4 % έως 74,2 %, πληροί τα κριτήρια επιλεξιμότητας του άρθρου 12 του κανονισμού (ΕΚ) αριθ. 510/2011 και του εκτελεστικού κανονισμού (ΕΕ) αριθ. 427/2014 και ότι εξασφαλίζει μείωση των εκπομπών CO2 κατά τουλάχιστον 1g CO2/km σε σύγκριση με τον εναλλάκτη αναφοράς που έχει απόδοση 67 %.
                  
               
                     (4)
                  
                  
                     Ως εκ τούτου, είναι σκόπιμο να παρασχεθεί στους κατασκευαστές η δυνατότητα να υποβάλουν αίτηση σε αρμόδια για έγκριση τύπου αρχή κατά την έννοια της οδηγίας 2007/46/ΕΚ (9) για την πιστοποίηση της μείωσης των εκπομπών CO2 από οχήματα με αποδοτικούς εναλλάκτες 12 V που ικανοποιούν τις προϋποθέσεις αυτές. Για να εξασφαλιστεί ότι πιστοποιούνται μόνο η μείωση εκπομπών CO2 από οχήματα με εναλλάκτες που ικανοποιούν τις εν λόγω προϋποθέσεις, ο κατασκευαστής θα πρέπει να υποβάλει στην αρμόδια για την έγκριση τύπου αρχή, μαζί με την αίτηση πιστοποίησης, έκθεση επαλήθευσης από ανεξάρτητο οργανισμό επαλήθευσης που θα επιβεβαιώνει τη συμμόρφωση.
                  
               
                     (5)
                  
                  
                     Αν η αρμόδια για την έγκριση τύπου αρχή κρίνει ότι ο εναλλάκτης 12 V δεν ικανοποιεί τις προϋποθέσεις που ορίζονται στην παρούσα απόφαση, η αίτηση για πιστοποίηση της μείωσης των εκπομπών θα πρέπει να απορριφθεί.
                  
               
                     (6)
                  
                  
                     Είναι σκόπιμο να εγκριθεί η μέθοδος δοκιμών για τον προσδιορισμό της μείωσης των εκπομπών CO2 από αποδοτικούς εναλλάκτες 12 V.
                  
               
                     (7)
                  
                  
                     Για να προσδιοριστεί η μείωση εκπομπών CO2 οχήματος με αποδοτικό εναλλάκτη 12 V, είναι αναγκαίο να καθιερωθεί η τεχνολογία αναφοράς ως προς την οποία θα πρέπει να αξιολογείται η απόδοση του εναλλάκτη. Με βάση την πείρα που έχει αποκτηθεί, είναι σκόπιμο ένας εναλλάκτης 12 V με απόδοση 67 % να θεωρείται κατάλληλη τεχνολογία αναφοράς.
                  
               
                     (8)
                  
                  
                     Η μείωση των εκπομπών CO2 από όχημα με αποδοτικό εναλλάκτη 12 V μπορεί να αποδειχθεί εν μέρει με τη δοκιμή που προβλέπεται στο παράρτημα XII του κανονισμού (ΕΚ) αριθ. 692/2008 της Επιτροπής (10). Ως εκ τούτου, είναι αναγκαίο να εξασφαλιστεί ότι αυτή η μερική κάλυψη λαμβάνεται υπόψη στη μέθοδο δοκιμών για μείωση των εκπομπών CO2 από οχήματα με αποδοτικούς εναλλάκτες 12 V.
                  
               
                     (9)
                  
                  
                     Για να διευκολυνθεί η ευρύτερη διάδοση των αποδοτικών εναλλακτών 12 V στα νέα οχήματα, ο κατασκευαστής θα πρέπει, επίσης, να έχει τη δυνατότητα να υποβάλει αίτηση για την πιστοποίηση της μείωσης εκπομπών CO2 από οχήματα με περισσότερους αποδοτικούς εναλλάκτες 12 V με μία ενιαία αίτηση πιστοποίησης. Ωστόσο, κρίνεται σκόπιμο να εξασφαλιστεί ότι, όταν γίνεται χρήση αυτής της δυνατότητας, εφαρμόζεται ένας μηχανισμός που παρέχει κίνητρα για διάδοση μόνο των εναλλακτών που προσφέρουν την υψηλότερη απόδοση.
                  
               
                     (10)
                  
                  
                     Για τον καθορισμό του γενικού κωδικού οικολογικής καινοτομίας προς χρήση στα σχετικά έγγραφα έγκρισης τύπου σύμφωνα με τα παραρτήματα I, VIII και IX της οδηγίας 2007/46/ΕΚ του Ευρωπαϊκού Κοινοβουλίου και του Συμβουλίου, θα πρέπει να καθοριστεί ο ατομικός κωδικός που πρέπει να χρησιμοποιείται για την καινοτόμο τεχνολογία,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Έγκριση
            Η τεχνολογία που χρησιμοποιείται στον εναλλάκτη MELCO GXi για οχήματα της κατηγορίας N1 εγκρίνεται ως καινοτόμος τεχνολογία κατά την έννοια του άρθρου 12 του κανονισμού (ΕΕ) αριθ. 510/2011.
         
         
            Άρθρο 2
            Αίτηση για την πιστοποίηση της μείωσης των εκπομπών CO2
            
            
               1.   Ένας κατασκευαστής μπορεί να υποβάλει αίτηση για πιστοποίηση της μείωσης εκπομπών CO2 από έναν ή περισσότερους αποδοτικούς εναλλάκτες 12 Volt (V) που προορίζονται για χρήση σε οχήματα της κατηγορίας N1, υπό την προϋπόθεση ότι κάθε εναλλάκτης είναι κατασκευαστικό στοιχείο που χρησιμοποιείται αποκλειστικά για τη φόρτιση του συσσωρευτή του οχήματος και για την τροφοδότηση του ηλεκτρικού συστήματος του οχήματος όταν ο κινητήρας καύσης του λειτουργεί και ότι ικανοποιεί μία από τις ακόλουθες προϋποθέσεις:
               
                           α)
                        
                        
                           όταν η μάζα του αποδοτικού εναλλάκτη 12 V δεν υπερβαίνει τη μάζα του εναλλάκτη αναφοράς των 7 kg, η απόδοση του εναλλάκτη, όπως προσδιορίζεται στο παράρτημα, είναι τουλάχιστον:
                           
                                       i)
                                    
                                    
                                       73,8 % για τα βενζινοκίνητα οχήματα·
                                    
                                 
                                       ii)
                                    
                                    
                                       73,4 % για τα βενζινοκίνητα οχήματα με υπερσυμπιεστή·
                                    
                                 
                                       iii)
                                    
                                    
                                       74,2 % για τα πετρελαιοκίνητα οχήματα·
                                    
                                 
                     
                           β)
                        
                        
                           όταν η μάζα του αποδοτικού εναλλάκτη 12 V υπερβαίνει τη μάζα του εναλλάκτη αναφοράς των 7 kg, το όχημα με τον εν λόγω εναλλάκτη είναι σύμφωνο με το ελάχιστο όριο μείωσης του 1 g CO2/km που ορίζεται στο άρθρο 9 παράγραφος 1 στοιχείο α) του εκτελεστικού κανονισμού (ΕΕ) αριθ. 427/2014· η εν λόγω μείωση καθορίζεται λαμβάνοντας υπόψη την επιπλέον μάζα σύμφωνα με τον τύπο 10 του παραρτήματος της παρούσας απόφασης· η επιπλέον μάζα επαληθεύεται και επιβεβαιώνεται στην έκθεση επαλήθευσης που πρέπει να υποβληθεί στην αρχή έγκρισης τύπου μαζί με την αίτηση πιστοποίησης.
                        
                     
            
               2.   Η αίτηση πιστοποίησης της μείωσης των εκπομπών χάρη σε έναν ή περισσότερους αποδοτικούς εναλλάκτες συνοδεύεται από έκθεση επαλήθευσης από ανεξάρτητο και πιστοποιημένο οργανισμό με την οποία βεβαιώνεται ότι ο εναλλάκτης ή οι εναλλάκτες ικανοποιούν τις προϋποθέσεις της παραγράφου 1 και με την οποία επαληθεύεται και βεβαιώνεται η μάζα του εναλλάκτη.
            
            
               3.   Η αρμόδια για την έγκριση τύπου αρχή απορρίπτει την αίτηση για πιστοποίηση, αν κρίνει ότι ο εναλλάκτης ή οι εναλλάκτες δεν ικανοποιούν τις προϋποθέσεις που ορίζονται στην παράγραφο 1.
            
         
         
            Άρθρο 3
            Πιστοποίηση της μείωσης εκπομπών CO2
            
            
               1.   Η μείωση εκπομπών CO2 λόγω της χρήσης αποδοτικού εναλλάκτη που αναφέρεται στο άρθρο 2 παράγραφος 1 καθορίζεται με χρήση της μεθοδολογίας που προβλέπεται στο παράρτημα.
            
            
               2.   Όταν κατασκευαστής αιτείται την πιστοποίηση της μείωσης εκπομπών CO2 από συγκεκριμένη έκδοση οχήματος με περισσότερους από έναν αποδοτικούς εναλλάκτες που αναφέρονται στο άρθρο 2 παράγραφος 1, η αρμόδια για την έγκριση τύπου αρχή προσδιορίζει ποιοι από τους εναλλάκτες μεταξύ αυτών που δοκιμάστηκαν δίνουν τη χαμηλότερη τιμή μείωσης εκπομπών CO2 και καταγράφει τη χαμηλότερη τιμή στα σχετικά έγγραφα έγκρισης τύπου. Η εν λόγω τιμή αναφέρεται στο πιστοποιητικό συμμόρφωσης σύμφωνα με το άρθρο 11 παράγραφος 2 του εκτελεστικού κανονισμού (ΕΕ) αριθ. 427/2014.
            
         
         
            Άρθρο 4
            Κωδικός οικολογικής καινοτομίας
            Ο κωδικός οικολογικής καινοτομίας 24 δηλώνεται στα έγγραφα έγκρισης τύπου, όταν γίνεται αναφορά στην παρούσα απόφαση σύμφωνα με το άρθρο 11 παράγραφος 1 του εκτελεστικού κανονισμού (ΕΕ) αριθ. 427/2014.
         
         
            Άρθρο 5
            Έναρξη ισχύος
            Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 29 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 145 της 31.5.2011, σ. 1.
         
            (2)  Εκτελεστικός κανονισμός (ΕΕ) αριθ. 427/2014 της Επιτροπής, της 25ης Απριλίου 2014, σχετικά με την καθιέρωση διαδικασίας για την έγκριση και πιστοποίηση καινοτομικών τεχνολογιών για τον περιορισμό των εκπομπών CO2 από ελαφρά εμπορικά οχήματα κατ' εφαρμογή του κανονισμού (ΕΕ) αριθ. 510/2011 του Ευρωπαϊκού Κοινοβουλίου και του Συμβουλίου (ΕΕ L 125 της 26.4.2014, σ. 57).
         
            (3)  Εκτελεστική απόφαση 2013/341/ΕΕ της Επιτροπής, της 27ης Ιουνίου 2013, περί της έγκρισης του εναλλάκτη «Valeo Efficient Generation Alternator» ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 179 της 29.6.2013, σ. 98).
         
            (4)  Εκτελεστική απόφαση 2014/465/ΕΕ της Επιτροπής, της 16ης Ιουλίου 2014, περί της έγκρισης του εναλλάκτη απόδοσης «DENSO» ως καινοτόμου τεχνολογίας για τη μείωση των εκπομπών CO 2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου και για την τροποποίηση της εκτελεστικής απόφασης 2013/341/ΕΕ της Επιτροπής (ΕΕ L 210 της 17.7.2014, σ. 17).
         
            (5)  Εκτελεστική απόφαση (ΕΕ) 2015/158 της Επιτροπής, της 30ής Ιανουαρίου 2015, για την έγκριση δύο εναλλακτών υψηλής απόδοσης «Robert Bosch GmbH» ως καινοτόμων τεχνολογιών για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 26 της 31.1.2015, σ. 31).
         
            (6)  Εκτελεστική απόφαση (ΕΕ) 2015/295 της Επιτροπής, της 24ης Φεβρουαρίου 2015, για την έγκριση του εναλλάκτη υψηλής απόδοσης MELCO GXi ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 53 της 25.2.2015, σ. 11).
         
            (7)  Εκτελεστική απόφαση (ΕΕ) 2015/2280 της Επιτροπής, της 7ης Δεκεμβρίου 2015, για την έγκριση του εναλλάκτη υψηλής απόδοσης DENSO ως καινοτόμου τεχνολογίας για τη μείωση των εκπομπών CO2 από επιβατικά οχήματα δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 322 της 8.12.2015, σ. 64).
         
            (8)  Εκτελεστική απόφαση (EE) 2016/588 της Επιτροπής, της 14ης Απριλίου 2016, για την έγκριση της τεχνολογίας που χρησιμοποιείται σε αποδοτικούς εναλλάκτες 12 Volt ως καινοτόμου τεχνολογίας για τη μείωση των εκπομπών CO2 από επιβατικά οχήματα, δυνάμει του κανονισμού (ΕΚ) αριθ. 443/2009 του Ευρωπαϊκού Κοινοβουλίου και του Συμβουλίου (ΕΕ L 101 της 16.4.2016, σ. 25).
         
            (9)  Οδηγία 2007/46/ΕΚ του Ευρωπαϊκού Κοινοβουλίου και του Συμβουλίου, της 5ης Σεπτεμβρίου 2007, για τη θέσπιση πλαισίου για την έγκριση των μηχανοκίνητων οχημάτων και των ρυμουλκουμένων τους, και των συστημάτων, κατασκευαστικών στοιχείων και χωριστών τεχνικών μονάδων που προορίζονται για τα οχήματα αυτά (ΕΕ L 263 της 9.10.2007, σ. 1).
         
            (10)  Κανονισμός (ΕΚ) αριθ. 692/2008 της Επιτροπής, της 18ης Ιουλίου 2008, για την εφαρμογή και την τροποποίηση του κανονισμού (ΕΚ) αριθ. 715/2007 του Ευρωπαϊκού Κοινοβουλίου και του Συμβουλίου που αφορά την έγκριση τύπου μηχανοκινήτων οχημάτων όσον αφορά εκπομπές από ελαφρά επιβατηγά και εμπορικά οχήματα (Euro 5 και Euro 6) και σχετικά με την πρόσβαση σε πληροφορίες επισκευής και συντήρησης οχημάτων (ΕΕ L 199 της 28.7.2008, σ. 1).
      
      
         
            ΠΑΡΑΡΤΗΜΑ
            
               ΜΕΘΟΔΟΛΟΓΙΑ ΠΡΟΣΔΙΟΡΙΣΜΟΥ ΤΗΣ ΜΕΙΩΣΗΣ ΤΩΝ ΕΚΠΟΜΠΩΝ CO2 ΑΠΟΔΟΤΙΚΟΥ ΕΝΑΛΛΑΚΤΗ 12 V ΓΙΑ ΟΧΗΜΑΤΑ ΚΑΤΗΓΟΡΙΑΣ Ν1 ΜΕ ΣΥΜΒΑΤΙΚΟ ΚΙΝΗΤΗΡΑ ΚΑΥΣΗΣ
            
            1.   Εισαγωγή
            
            Για να προσδιοριστεί η μείωση των εκπομπών CO2 που μπορεί να αποδοθεί στη χρήση αποδοτικού εναλλάκτη σε όχημα της κατηγορίας Ν1, απαιτούνται τα ακόλουθα:
            
                        (1)
                     
                     
                        οι συνθήκες δοκιμής·
                     
                  
                        (2)
                     
                     
                        ο εξοπλισμός δοκιμής·
                     
                  
                        (3)
                     
                     
                        ο καθορισμός της απόδοσης του αποδοτικού εναλλάκτη και του εναλλάκτη αναφοράς·
                     
                  
                        (4)
                     
                     
                        ο υπολογισμός της μείωσης των εκπομπών CO2·
                     
                  
                        (5)
                     
                     
                        ο υπολογισμός του στατιστικού σφάλματος.
                     
                  
               Σύμβολα, παράμετροι και μονάδες
            
            
               Λατινικά σύμβολα
            
            
                        
                           
                     
                     
                        —
                     
                     
                        Μείωση εκπομπών CO2 [g CO2/km]
                     
                  
                        CO2
                        
                     
                     
                        —
                     
                     
                        Διοξείδιο του άνθρακα
                     
                  
                        CF
                     
                     
                        —
                     
                     
                        Συντελεστής μετατροπής (l/100 km) - (g CO2/km) [gCO2/l], όπως ορίζεται στον Table 3
                     
                  
                        h
                     
                     
                        —
                     
                     
                        Συχνότητα, όπως ορίζεται στον πίνακα 1
                     
                  
                        I
                     
                     
                        —
                     
                     
                        Ένταση ρεύματος στην οποία πραγματοποιείται η μέτρηση [A]
                     
                  
                        m
                     
                     
                        —
                     
                     
                        Αριθμός μετρήσεων του δείγματος
                     
                  
                        M
                     
                     
                        —
                     
                     
                        Ροπή [Nm]
                     
                  
                        n
                     
                     
                        —
                     
                     
                        Συχνότητα περιστροφής [min– 1], όπως ορίζεται στον πίνακα 1
                     
                  
                        P
                     
                     
                        —
                     
                     
                        Ισχύς [W]
                     
                  
                        
                           
                     
                     
                        —
                     
                     
                        Τυπική απόκλιση της απόδοσης του οικολογικά καινοτόμου εναλλάκτη [%]
                     
                  
                        
                           
                     
                     
                        —
                     
                     
                        Μέση τυπική απόκλιση της απόδοσης του οικολογικά καινοτόμου εναλλάκτη [%]
                     
                  
                        
                           
                     
                     
                        —
                     
                     
                        Τυπική απόκλιση της συνολικής μείωσης εκπομπών CO2 [g CO2/km]
                     
                  
                        U
                     
                     
                        —
                     
                     
                        Τάση δοκιμής κατά την οποία πραγματοποιείται η μέτρηση [V]
                     
                  
                        v
                     
                     
                        —
                     
                     
                        Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h]
                     
                  
                        VPe
                        
                     
                     
                        —
                     
                     
                        Κατανάλωση πραγματικής ισχύος [l/kWh], όπως ορίζεται στον Table 2
                     
                  
                        
                           
                     
                     
                        —
                     
                     
                        Ευαισθησία της υπολογισθείσας μείωσης εκπομπών CO2 που σχετίζεται με την απόδοση του οικολογικά καινοτόμου εναλλάκτη
                     
                  
               Ελληνικά σύμβολα
            
            
                        Δ
                     
                     
                        —
                     
                     
                        Διαφορά
                     
                  
                        η
                     
                     
                        —
                     
                     
                        Απόδοση εναλλάκτη βάσης [%]
                     
                  
                        ηEI
                        
                     
                     
                        —
                     
                     
                        Απόδοση αποδοτικού εναλλάκτη [%]
                     
                  
                        
                           
                     
                     
                        —
                     
                     
                        Μέση απόδοση του οικολογικά καινοτόμου εναλλάκτη σε σημείο λειτουργίας i [%]
                     
                  
               Δείκτες
            
            Ο δείκτης i αναφέρεται στο σημείο λειτουργίας
            Ο δείκτης j αναφέρεται στη μέτρηση του δείγματος
            
                        EI
                     
                     
                        —
                     
                     
                        Οικολογικά καινοτόμος
                     
                  
                        m
                     
                     
                        —
                     
                     
                        Μηχανικός
                     
                  
                        RW
                     
                     
                        —
                     
                     
                        Πραγματικές συνθήκες
                     
                  
                        TA
                     
                     
                        —
                     
                     
                        Συνθήκες έγκρισης τύπου
                     
                  
                        B
                     
                     
                        —
                     
                     
                        Βάση αναφοράς
                     
                  2.   Συνθήκες και εξοπλισμός δοκιμών
            
            Οι συνθήκες δοκιμής πρέπει να πληρούν τις απαιτήσεις που ορίζονται στο πρότυπο ISO 8854:2012 (1).
            Ο εξοπλισμός δοκιμής πρέπει να είναι σύμφωνος με τις προδιαγραφές που ορίζονται στο πρότυπο ISO 8854:2012.
            3.   Μετρήσεις και προσδιορισμός της απόδοσης
            
            Η απόδοση του αποδοτικού εναλλάκτη πρέπει να προσδιορίζεται σύμφωνα με το πρότυπο ISO 8854:2012, με εξαίρεση τα στοιχεία που ορίζονται στην παρούσα παράγραφο.
            Οι μετρήσεις διενεργούνται σε διάφορα σημεία λειτουργίας i, όπως ορίζεται στον Table 1. Η ένταση ρεύματος του εναλλάκτη ορίζεται ως το ήμισυ της ονομαστικής έντασης για όλα τα σημεία λειτουργίας. Για κάθε ταχύτητα, η τάση και το ρεύμα εξόδου του εναλλάκτη πρέπει να διατηρούνται σταθερά, η τάση στα 14,3 V.
            
               Πίνακας 1
            
            
               Σημεία λειτουργίας
            
            
                        Σημείο λειτουργίας
                        i
                     
                     
                        Διάστημα σταθεροποίησης
                        [s]
                     
                     
                        Συχνότητα περιστροφής
                        ni [min–1]
                     
                     
                        Συχνότητα
                        hi
                        
                     
                  
                        1
                     
                     
                        1 200 
                     
                     
                        1 800 
                     
                     
                        0,25
                     
                  
                        2
                     
                     
                        1 200 
                     
                     
                        3 000 
                     
                     
                        0,40
                     
                  
                        3
                     
                     
                        600
                     
                     
                        6 000 
                     
                     
                        0,25
                     
                  
                        4
                     
                     
                        300
                     
                     
                        10 000 
                     
                     
                        0,10
                     
                  Η απόδοση υπολογίζεται σύμφωνα με τον Formula 1.
            
               Τύπος 1
            
            
               
            Όλες οι μετρήσεις απόδοσης πρέπει να πραγματοποιούνται διαδοχικά τουλάχιστον πέντε (5) φορές. Πρέπει να υπολογίζεται ο μέσος όρος των μετρήσεων σε κάθε σημείο λειτουργίας ().
            Η απόδοση του οικολογικά καινοτόμου εναλλάκτη (ηEI) υπολογίζεται σύμφωνα με τον Formula 2.
            
               Τύπος 2
            
            
               
            Ο αποδοτικός εναλλάκτης οδηγεί σε εξοικονόμηση μηχανικής ισχύος σε πραγματικές συνθήκες (ΔPmRW) και συνθήκες έγκρισης τύπου (ΔPmTA), όπως ορίζονται στον Formula 3.
            
               Τύπος 3
            
            
               
            Όταν η εξοικονόμηση μηχανικής ισχύος σε πραγματικές συνθήκες (ΔPmRW) υπολογίζεται σύμφωνα με τον Formula 4 και η εξοικονόμηση μηχανικής ισχύος σε συνθήκες έγκρισης τύπου (ΔPmTA) σύμφωνα με τον Formula 5.
            
               Τύπος 4
            
            
               
            
               Τύπος 5
            
            
               
            όπου
            
               PRW
               : Απαιτούμενη ισχύς σε «πραγματικές» συνθήκες [W], δηλαδή 750W
            
               PTA
               : Απαιτούμενη ισχύς σε συνθήκες έγκρισης τύπου [W], δηλαδή 350W
            
               ηB
               : Απόδοση του εναλλάκτη αναφοράς [%], η οποία είναι 67 %
            4.   Υπολογισμός της μείωσης των εκπομπών CO2
               
            
            Η μείωση των εκπομπών CO2 του αποδοτικού εναλλάκτη υπολογίζεται με τον εξής τύπο:
            
               Τύπος 6
            
            
               
            όπου
            
               v: Μέση ταχύτητα οδήγησης του νέου ευρωπαϊκού κύκλου οδήγησης (NEDC) [km/h], που είναι 33,58 km/h
            
               VPe
               : είναι η κατανάλωση πραγματικής ισχύος που αναφέρεται στον ακόλουθο Table 2
            
               Πίνακας 2
            
            
               Κατανάλωση πραγματικής ισχύος
            
            
                        Τύπος κινητήρα
                     
                     
                        Κατανάλωση πραγματικής ισχύος (VPe)
                        [l/kWh]
                     
                  
                        Βενζίνη
                     
                     
                        0,264
                     
                  
                        Βενζινοκινητήρας με υπερσυμπιεστή
                     
                     
                        0,280
                     
                  
                        Πετρέλαιο ντίζελ
                     
                     
                        0,220
                     
                  
               CF: Είναι ο συντελεστής που καθορίζεται στον Table 3 που ακολουθεί
            
               Πίνακας 3
            
            
               Συντελεστής μετατροπής καυσίμου
            
            
                        Είδος καυσίμου
                     
                     
                        Συντελεστής μετατροπής (l/100 km) – (g CO2/km) (CF)
                        [gCO2/l]
                     
                  
                        Βενζίνη
                     
                     
                        2 330 
                     
                  
                        Πετρέλαιο ντίζελ
                     
                     
                        2 640 
                     
                  5.   Υπολογισμός του στατιστικού σφάλματος
            
            Πρέπει να ποσοτικοποιούνται τα στατιστικά σφάλματα στα αποτελέσματα της μεθοδολογίας δοκιμών που προκλήθηκαν από τις μετρήσεις. Για κάθε σημείο λειτουργίας υπολογίζεται η τυπική απόκλιση, όπως ορίζεται με τον ακόλουθο τύπο:
            
               Τύπος 7
            
            
               
            Η τυπική απόκλιση της τιμής της απόδοσης του αποδοτικού εναλλάκτη () υπολογίζεται σύμφωνα με τον τύπο 8:
            
               Τύπος 8
            
            
               
            Η τυπική απόκλιση της απόδοσης του εναλλάκτη () οδηγεί σε σφάλμα στον υπολογισμό της μείωσης των εκπομπών CO2 (). Το σφάλμα αυτό υπολογίζεται σύμφωνα με τον τύπο 9:
            
               Τύπος 9
            
            
               
            
               Στατιστική σημασία
            
            Πρέπει να αποδεικνύεται για κάθε τύπο, παραλλαγή και έκδοση οχήματος εξοπλισμένου με αποδοτικό εναλλάκτη ότι το σφάλμα στη μείωση των εκπομπών CO2 που υπολογίζεται σύμφωνα με τον Formula 9 δεν είναι μεγαλύτερο από τη διαφορά μεταξύ της συνολικής μείωσης των εκπομπών CO2 και του κατώτατου ορίου μείωσης εκπομπών που αναφέρεται στο άρθρο 9 παράγραφος 1 του κανονισμού (ΕΕ) αριθ. 427/2014 (βλέπε Formula 10).
            
               Τύπος 10
            
            
               
            όπου:
            
               MT: κατώτατο όριο [gCO2/km]
            
               
                  : συνολική μείωση εκπομπών CO2 [gCO2/km]
            
               
                  : τυπική απόκλιση της συνολικής μείωσης εκπομπών CO2 [g CO2/km]
            
               
                  : διορθωτικός συντελεστής CO2 λόγω της θετικής διαφοράς μάζας μεταξύ του αποδοτικού εναλλάκτη και του εναλλάκτη αναφοράς.  υπολογίζεται σύμφωνα με τον πίνακα 4:
            
               Πίνακας 4
            
            
                        διορθωτικός συντελεστής CO2 λόγω της επιπλέον μάζας
                     
                  Βενζίνη (
                           ) [g CO2/km kg]
                     
                        0,0277 · Δm
                     
                  Ντίζελ (
                           ) [g CO2/km kg]
                     
                        0,0383 · Δm
                     
                  Στον πίνακα 4 Δm εμφανίζεται η επιπλέον μάζα λόγω της εγκατάστασης του αποδοτικού εναλλάκτη. Πρόκειται για τη θετική διαφορά μεταξύ της μάζας του αποδοτικού εναλλάκτη και της μάζας του εναλλάκτη αναφοράς. Η μάζα του εναλλάκτη αναφοράς είναι 7 kg. Για την αξιολόγηση της επιπλέον μάζας, ο κατασκευαστής πρέπει να καταθέσει στην αρμόδια για την έγκριση τύπου αρχή τεκμηριωμένα έγγραφα.
            
               Έκθεση δοκιμής και αξιολόγησης
            
            Η έκθεση περιλαμβάνει:
            
                        —
                     
                     
                        το μοντέλο και τη μάζα των υπό δοκιμή εναλλακτών
                     
                  
                        —
                     
                     
                        την περιγραφή της κλίνης δοκιμών
                     
                  
                        —
                     
                     
                        τα αποτελέσματα των δοκιμών (μετρούμενες τιμές)
                     
                  
                        —
                     
                     
                        τα αποτελέσματα των υπολογισμών και τους αντίστοιχους τύπους
                     
                  
               Τοποθέτηση αποδοτικού εναλλάκτη σε οχήματα
            
            Η αρμόδια για την έγκριση τύπου αρχή πρέπει να πιστοποιεί τη μείωση των εκπομπών CO2 με βάση μετρήσεις του αποδοτικού εναλλάκτη και του εναλλάκτη αναφοράς, με τη μεθοδολογία δοκιμών που ορίζεται στο παρόν παράρτημα. Αν η μείωση των εκπομπών CO2 είναι χαμηλότερη από το όριο που αναφέρεται στο άρθρο 9 παράγραφος 1, ισχύει το άρθρο 11 παράγραφος 2 δεύτερο εδάφιο του κανονισμού (ΕΕ) αριθ. 427/2014.
            
               (1)  ISO 8854:2012 Road vehicles — Alternators with regulators — Test methods and general requirements (Οδικά οχήματα — Εναλλάκτες με ρυθμιστές — Μέθοδοι δοκιμών και γενικές απαιτήσεις)
            Αριθμός αναφοράς ISO 8854:2012, δημοσιεύτηκε 2012-06-01